b'\n_START_ARTICLE_\nMoisej Ivanovi\xc4\x8d Karpenko\n_START_SECTION_\n\xc5\xbdivljenje\n_START_PARAGRAPH_\nLeta 1790 je vstopil v Tavri\xc4\x8deski grenadiski polk, s katerim se je udele\xc5\xbeil poljskih kampanj leta 1792 in 1794; 22. septembra 1794 je bil povi\xc5\xa1an v zastavnika._NEWLINE_Leta 1807 se je udele\xc5\xbeil bojev proti Francozom v Vzhodni Prusiji, nato pa je v letih 1808-09 sodeloval v bojih proti \xc5\xa0vedom; v slednji vojni je postal za\xc4\x8dasni poveljnik 26. lovskega polka, potem ko je bil poveljnik ranjen._NEWLINE_30. avgusta 1809 je bil povi\xc5\xa1an v polkovnika in 12. aprila 1810 je postal poveljnik 26. lovskega polka. 19. oktobra istega leta pa je bil imenovan za poveljnika 1. lovskega polka; slednji je bil aprila 1824 zaradi zaslug preimenovan v 1. grenadirski lovski polk. Med bitko pri Borodinu se je izkazal, tako da je bil 21. novembra 1812 povi\xc5\xa1an v generalmajorja._NEWLINE_Po vojni je postal poveljnik 3. brigade 1. grenadirske divizije, nato pa je 6. januarja 1816 postal poveljnik 3. brigade 5. pehotne divizije. 5. decembra 1816 je bil upokojen zaradi starih ran._NEWLINE_30. avgusta 1839 pa je bil ponovno aktiviran. 6. decembra 1840 je bil povi\xc5\xa1an v generalporo\xc4\x8dnika in imenovan za poveljnika 2. pehotne divizije, kateri je poveljeval naslednja \xc5\xa1tiri leta. Leta 1844 je postal poveljnik trdnjave Zamoste. Med 25. marcem 1849 in 1851 je bil \xc4\x8dlan generalnega avditoriata, nakar se je dokon\xc4\x8dno upokojil zaradi slabega zdravja.'